Meksikalik ayollar  daraxtlarga  turmushga  chiqishdi

Meksikaning Oaxaka shtati, San-Djastino-Amilpas  shahrida  bir qancha ayollar daraxtlar bilan  ramziy ma`noda  nikoh  tuzishdi, deya xabar berdi, lenta.ru nashri.
Marosim  Perulik aktyor va  faol ekolog  Richard Torres  tashabbusi  bilan yakshanba kuni  o`tkazildi.  Oq  libos kiygan kelinlar  daraxtlarni quchoqlab, ularga sodiq bo`lishga qasamyod qilib, osmonga  guldastalarni otishdi.    
 Inklar urf odati  bo`yicha  o`tkazilgan  ramziy nikoh orqali faollar  Meksikaning  janubi-g`arbiy qismidagi o`rmonlarni  noqonuniy  ravishda kesilishiga  qarshi  ommaning diqqatini tortishga umid  qilishmoqda.    
2017  yilning  dekabr oyida Richard Torres Peruda xam shu kabi marosim o`tkazgan edi.  Torres shu yo`l bilan minglab  daraxtlarni  qutqarishga  umid  qilayotganini  ta`kidlagan.